מגפת הקורונה באוסטריה

התפרצות נגיף הקורונה באוסטריה החלה ב-25 בפברואר 2020.

==ציר זמן==
כמות הנדבקים (כחול) וכמות המתים (אדום) ב[[סולם לוגריתמי]]
ב-25 בפברואר דיווחו הרשויות במדינה על שני מקרים ראשונים במדינה של הידבקות בקורונה. שני צעירים בני 24 שהגיעו ממחוז לומברדיה שבאיטליה אובחנו כנושאים את הנגיף. הם אושפזו בבית חולים באינסברוק.

ב-27 בפברואר אדם בן 72 בווינה שאושפז בבית חולים עם תסמינים של שפעת, נבדק לאחר עשרה ימים והתגלה שהוא חולה בקורונה. במשפחה עם שני ילדים, ששבה אף היא מלומברדיה, התגלו הילדים כנושאי הנגיף. בבית ספרו של אחד הילדים נשלחו מספר מורים ותלמידים לבידוד ביתי, מחשש שידביקו אחרים.

ב-1 במרץ זיהו הרשויות בגרמניה ובארצות הנורדיות את הכפר האוסטרי אישגל המשמש כאתר סקי בולט, כמוקד הדבקה משמעותי. לגבי כמה מאות הדבקויות, במדינות רבות, עלה החשד כי אירעו בכפר. באוקטובר פורסמו מסקנות של חקירת ההתפרצות בכפר.<ref></ref>

ב-10 במרץ הוחלט על סגירת האוניברסיטאות במדינה. כמו כן, נאסרו אירועים במקומות פתוחים שבהם מעל 500 משתתפים, ואירועים במקומות סגורים שבהם מעל 100 משתתפים. בנוסף, הוחלט על סגירת בתי הספר וגני הילדים, ומעבר ללמידה מרחוק.

ב-12 במרץ דווח מקרה המוות הראשון מקורונה: אדם בן 69 ששב מאיטליה מת בבית החולים בווינה.

ב-15 במרץ נאסר על התכנסויות של מעל לחמישה אנשים, והמסעדות נקראו לסגור את שעריהן.<ref></ref> מושל טירול גינטר פלאטר הורה על הטלת סגר בטירול, וקרא להימנע מיציאות לא חיוניות מהבית. למחרת, הוחלט על סגר כולל.

ב-30 במרץ הורתה הממשלה על חובת חבישת מסיכת פנים בכל כניסה למרכול, החל מ-6 באפריל.

ב-16 באפריל, החלה אוסטריה בתוכנית אסטרטגיית היציאה השלה. נפתחו חנויות ששטחן קטן מ־400 מ"ר תוך הקפדה על מגבלות של חבישת מסיכה ושל מספר השוהים בחנות.<ref></ref>

בספטמבר, עקב האצה בעליה בתחלואה, התקהלויות במקומות סגורים הוגבלו לעד עשרה אנשים. כשבוע קודם ההתקהלויות במקומות סגורים הוגבלו ל-50 איש.<ref></ref>

בסוף אוקטובר, הוחלט להטיל עוצר לילי מ-3 בנובמבר. בנוסף, נסגרו מסעדות, ברים ותיאטראות.<ref></ref> בהמשך הוחלט להטיל סגר החל מ-17 בנובמבר.<ref></ref><ref></ref><ref></ref> בתי הספר היסודיים והגנים שנסגרו באותו היום<ref></ref> נפתחו ב-7 בדצמבר.<ref></ref>

ממשלת אוסטריה הכריזה בנובמבר על תוכנית בדיקות המוניות של האוכלוסייה. על פי הטיוטה הפדרלית, המורים והגננות ייבחנו תחילה, ב-5 וב-6 בדצמבר. שוטרים יבדקו אז בשבעה ובשמיני לחודש, כאשר האוכלוסייה הכללית תיבדק ב-19 וב-20 בדצמבר. חלק ממדינות אוסטריה הודיעו על לוח זמנים אחר.<ref></ref> השתתפות בתוכנית היא וולנטרית ותשתמש בבדיקות אנטיגן מהירות.<ref></ref>

אחרי כשלושה שבועות הסגר בוטל באופן חלקי כשמגבלת התנועה הוסרה במהלך היום, חנויות בלתי חיוניות הורשו להיפתח מחדש לקראת חג המולד, ובית הספר היסודי נפתחו מחדש. מוזיאונים וספריות נפתחו מחדש, יחד עם מספרות, ומתקני ספורט שאינם כרוכים בקשר הדוק. נישאר סגר לילי. מסעדות וברים נשארים סגורים. מלונות היו פתוחים רק למטיילים עסקיים. אירועי תרבות עדיין נאסרו ובתי הקולנוע נשארו סגורים. כיתות ח ומעלה לא שבו לבתי הספר.<ref></ref>

בהמשך הודיעה הממשלה שיוטל סגר מלא לאחר חג המולד, 26 בדצמבר, 11 יום אחרי ההקלות. חנויות שאינן חיוניות שנפתחו, ייפתחו מחדש ב-18 בינואר יחד עם מסעדות, בתי ספר, מוזיאונים ותיאטראות.<ref name="amp.theguardian.com"></ref> ממוצע הנדבקים לשבוע במדינה צנח בשני שלישים לכ-200 לכל 100,000. לפי קורץ, המטרה הייתה הורדה למאה.<ref></ref>

בנוסף, במהלך 16 ו-17 בינואר, מי שאובחן כשלילי בבדיקות האנטיגן במהירות, יוכל להשתתף באירועי ספורט, קונצרטים או מסעדות החל מ-18 בינואר. המסרבים להיבדק יידרשו להישאר בסגר למשך שבוע נוסף.<ref name="amp.theguardian.com"/> בפועל, הסגר הוארך עד 7 בפברואר בתקווה להוריד התחלואה למרות המוטציות שנחשדו כמדבקות יותר.<ref></ref>

בתחילת פברואר, היו 105.4 לכל 100,000 כשהמטרה הייתה ירידה ל-50 לכל 100,000. החל מ-8 בחודש הוסר הסגר במדינה. נשאר סגר לילי. בתי מלון ומסעדות וכו' נשארו סגורים. שני בתי אב היו רשאים להיפגש עם עד 4 מבוגרים. חנויות בגדים קטנות הורשו להיפתח. קפסולות בכל בתי הספר, המורים והתלמידים היו צריכים להיבדק כל שבוע והלמידה היא יומיים מרחוק ויומיים בכיתה.<ref></ref> מספרות ומכוני גוף למיניהם נפתחו, עם רישום אלקטרוני של הנוכחים ובדיקה שלילית לכל מי שנכנס למקומות האלה מ־48 שעות לפני התור וכו'. מוזיאונים, ספריות וגני חיות נפתחו עם מגבלת אנשים.<ref></ref><ref></ref>

למחרת, הוגבלה תנועה ממחוז טירול בשל התפרצות מוטציה 501.V2 של נגיף הקורונה.<ref></ref> הגבלות אזוריות הוטלו גם בהמשך בעת הצורך.<ref></ref> בסוף מרץ החלה ירידה בתחלואה. הוחלט על הקלות. למשל, ב-19 במאי, מסעדות, תיאטראות, בתי קולנוע ומתקני ספורט בכפוף לתנאים. הושק התו הירוק. הותרו אירועי חוץ עם 3,000 איש ופנים עם 1,000 כשהנוכחים יושבים. היו 62.2 נדבקים לכל 100,000.<ref></ref><ref></ref> עוצר הלילה הוסר ב-15 במאי.<ref></ref> בהמשך הושק תו ירוק.<ref></ref> ההנחיות היו תלויות באזור הגאוגרפי ובסטטוס החיסוני.<ref></ref>

בנובמבר, בשל עלייה בתחלואה, הודיע הקנצלר החדש, אלכסנדר שלנברג, כי ארצו תאסור כניסה של לא-מחוסנים לבתי קפה, מסעדות, מספרות ואף לבתי מלון ולכל אירוע שבו נוכחים יותר מ-25 בני אדם.<ref></ref><ref></ref> שלנברג אמר בחודש הקודם שאם כמות הנדבקים תמשיך לגדול, אנשים לא מחוסנים יעמדו בפני סגר חדשות בהתאם לתוכנית המצטברת של הממשלה. לפי האסטרטגיה, יכנסו אנשים לא מחוסנים לסגר ברגע שחולי קורונה יתפסו 30% ממיטות נמרץ בבתי חולים.<ref></ref> ב-12 בנובמבר הוטל סגר מסוג זה באוסטריה עילית ובזלצבורג (מדינה).<ref></ref> נקבע שנסגר יורחב לשאר המדינה ב-16 בנובמבר.<ref></ref> בהמשך הודיעו שני המחוזות – זלצבורג ואוסטריה עילית – כי יטילו סגר על כלל האוכלוסייה. למחרת הודיע קנצלר אוסטריה כי יטיל סגר מלא במדינה החל מ-22 בנובמבר.<ref></ref> הסגר המלא הוסר לאחר 3 שבועות.<ref></ref> במקביל נמשך הסגר על מי שלא התחסן.<ref></ref> הסגר בווינה הוסר ב-20 בדצמבר.<ref></ref> במקביל לסגר על מי שלא התחסן, מסעדות למשל נסגרו ב-11 בלילה.<ref></ref> לאחר חג המולד, שעת הסגירה הוקדמה ל-10 בלילה.<ref></ref>

בסוף ינואר 2022, הוסרו מרבית הגבלות התנועה שהוטלו על הלא מחוסנים, אולם, הם לא הורשו לאכול במסעדות או להיכנס לחנויות שאינן חיוניות. הוחלט שההגבלות הללו יוסרו סופית ב־12 בפברואר. כמו כן, נקבע שב-5 בפברואר חנויות ומסעדות יורשו לפעול עד חצות והמספר המקסימלי של אנשים הרשאים להשתתף באירועים יעלה מ־25 ל־50. מגמת ההקלטות נמשכה במהלך החודש.

==קישורים חיצוניים==

* 
* עדו בן פורת, [https://www.inn.co.il/News/News.aspx/433233 אוסטריה רואה את סוף המשבר], באתר ערוץ 7, 6 באפריל 2020
* 
*עמיחי שטיין, [https://twitter.com/kann_news/status/1268814817118367744 איך עוצרים שרשרת הדבקה לפני שהיא הופכת להתפרצות המונית? הכירו את היחידה המיוחדת של אוסטריה], 5 ביוני 2020
* 
* 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
אוסטריה
אוסטריה
קטגוריה:אוסטריה: בריאות ורפואה
קטגוריה:אוסטריה: היסטוריה